Veiligheidswag in Edendale geskietŉ Veiligheidswag is Vrydag in die vroeë oggendure in Edendale, suid van Pietermartizburg in KwaZulu-Natal, geskiet en gewond. “Die wag is in ŉ kritieke toestand nadat hy omstreeks 04:30 in ŉ nywerheidsgebied geskiet is,” het Chris Botha, ŉ woordvoerder van Netcare911, gesê. “Die wag is op die toneel gestabiliseer en hy is met ŉ ambulans na ŉ nabygeleë hospitaal geneem vir verdere behandeling.” Die rede vir die skietery is nog nie bekend nie. Die polisie ondersoek die voorval.